Teorie bizară despre o protestatară pro-Trump. De ce ținea o ceapă într-un prosop în mijlocul revoltei.
Un video cu o protestatară pro-Trump, care se plângea că a primit gaze lacrimogene, a devenit viral pe internet. Utilizatorii de pe Twitter au observat că aceasta ține o ceapă într-un prosop și au încercat să afle care este motivul. Unii au sugerat că femeia voia să simuleze efectul gazelor lacrimogene, în timp ce alții sunt de părere că ceapa ar avea rol de protecție.
O teorie bizară a apărut pe internet, după ce un video cu o protestatară pro-Trump, care ar fi primit gaze lacrimogene din partea poliției, a devenit viral.Protestatara, pe numele ei Elizabeth Koch, a vorbit cu un jurnalist Yahoo News în fața Capitoliului, fiind revoltată că poliția a folosit gaze lacrimogene în timp ce voia să pătrundă în clădire."Am făcut un pas înăuntru și m-au împins, au dat cu gaze lacrimogene", a spus Elizabeth Koch, în lacrimi.Video-ul cu declarația femeii a devenit viral pe Twitter, dar un anume obiect pe care această îl ținea într-un prosop, în mijlocul protestului, a atras atenția tuturor. Mulți utilizatori ai platformei au observat că protestatara avea în mână o ceapă, sugerând ideea că aceasta și-a frecat ochii în mod intenționat, pentru a simula efectul gazelor lacrimogene."De ce își freacă ochii cu o ceapă? Este o tradiție americană?", a scris unul dintre utilizatori, pe Twitter.O altă persoană, care s-a recomandat a fi o rudă a protestatarei, a răspuns că nu este vorba despre o ceapă, ci despre un cub de gheață. "Scuze, dar aia e o bucată mare de gheață în culoare unei cepe", a scris un bărbat, în mod ironic.Alte persoane au adus în discuție faptul că ceapa avea cu totul alt rol. Potrivit acestora, protestatarii și-ar fi spus unii altora că ceapa ar avea efect protector împotriva gazelor lacrimogene.Metoda pare să fie adaptată de la protestele palestinienilor, care au folosit de-a lungul istoriei dispozitive improvizate cu ceapă pentru a-și acoperi nasul împotriva gazelor poliției.